Ирски грађански рат
Ирски грађански рат () је био војни и идеолошки сукоб између присталица и противника Англо-ирског споразума којим је након ирског рата за независност основана Ирска Слободна Држава али са ограниченим суверенитетом. Присталице споразума су сматрале да је прихватање тог споразума исправан корак ка пуној независности. Радикалнији националисти су с друге стране видели овај споразум као издају и нису признавали његове одлуке, међу којима је и Подела Ирске. Присталице споразума су биле окупљене око Националне армије коју је предводио Мајкл Колинс уз подршку Уједињеног Краљевства, док су се противници споразума окупили око Ирске републиканске армије.